ოქტომბრის ცა

ოქტომბრის ცა (ინგლ. October Sky) — 1999 წლის ამერიკული ბიოგრაფიული დრამა. ფილმის რეჟისორია ჯო ჯონსტონი, ხოლო პროდიუსერი - ჩარლზ გორდონი და ლუის დ'ესპოზიტო. ფილმში მთავარ როლებს ასრულებენ ჯეიკ ჯილენჰოლი, კრის კუპერი, კრის ოუენი და ლორა დერნი. სცენარი, რომელიც დაწერილია ლუის კოლიკის მიერ და დაფუძნებულია ამავე სახელწოდების მემუარზე, მოგვითხრობს ჰომერ ჰ. ჰიკამ უმცროსის ისტორიას, რომელიც იყო მაღაროელის შვილი და შთაგონებული იყო 1957 წელს სპუტნიკ 1-ის გაშვებით, რის შემდეგაც, მამის ნების საწინააღმდეგოდ, რაკეტებით დაინტერესდა და საბოლოოდ გახდა NASA-ს ინჟინერი. ოქტომბრის ცა გამოვიდა აშშ-ში Universal Pictures-ის მიერ, 1999 წლის 19 თებერვალს. 1950-იან წლებში, პატარა სამთო ქოალვუდში, ახალგაზრდა ჰომერ ჰიკამს ერთადერთი მომავალი ესახება - მამამისის კვალს გაჰყვეს და ადგილობრივ ქვანახშირის მაღაროში დაიწყოს მუშაობა. მაგრამ ყველაფერი იცვლება 1957 წლის შემოდგომაზე, როდესაც კაცობრიობა პირველ ხელოვნურ თანამგზავრს სპუტნიკ-1-ს კოსმოსში უშვებს. ეს მოვლენა ჰომერს აღაფრთოვანებს და რაკეტების შექმნის სურვილს უჩენს. მეგობრებისა და ერთი ნიჭიერი თანაკლასელის დახმარებით, ჰომერი იწყებს რაკეტების აწყობას, რაც არაერთ წარუმატებლობასა და შეცდომასთან არის დაკავშირებული. სამწუხაროდ, ქალაქის მოსახლეობის უმეტესობა, განსაკუთრებით კი ჰომერის მამა, ფიქრობს, რომ ბიჭები დროს ტყუილად კარგავენ. მხოლოდ ერთი მასწავლებელი ხვდება მათი მცდელობების მნიშვნელობას და ეუბნება, რომ თუ მოინდომებენ, შესაძლოა ეროვნულ სამეცნიერო ოლიმპიადაში მიიღონ მონაწილეობა, სადაც მთავარი ჯილდო და საუნივერსიტეტო სტიპენდიაა. საბოლოოდ კი ჰომერი და მისი მეგობრები ცდილობდნენ დაეხვეწათ თავიანთი უნარები და გადაელახათ ყველა დაბრკოლება გზაზე, რომელიც ვარსკვლავებისკენ მიემართებოდა. „ოქტომბრის ცა" წარმოადგენს ანაგრამა წიგნის სათაურისა „რაკეტის ბიჭები", რომელმაც საფუძველი დაუდო ფილმის შექმნას. ეს ფრაზა ასევე გაჟღერდა იმდროინდელ რადიოეთერში, როდესაც დიქტორი აღწერდა სპუტნიკ-1-ის გადაადგილებას „ოქტომბრის ცაზე". მწერალმა ჰომერ ჰიკამმა შენიშნა, რომ 30 წელს გადაცილებული ქალები ნაკლებად დაინტერესდებოდნენ ფილმის სახელწოდებით „რაკეტის ბიჭები". ამ მიზეზით, Universal Pictures-მა გადაწყვიტა სათაურის შეცვლა, რათა ფართო აუდიტორიისთვის მიმზიდველი გაეხადა ფილმი. ფილმის წარმატების შემდეგ, გამომცემლობამ ისარგებლა შექმნილი ინტერესით და წიგნი ხელახლა გამოსცა სახელწოდებით „ოქტომბრის ცა". ეს ნაწარმოები გვიამბობს ამბავს, რომელიც ვითარდება 1950-იანი წლების ბოლოს, კოსმოსური ეპოქის დასაწყისში, როდესაც სპუტნიკ-1-ის გაშვებამ მსოფლიოს ყურადღება მიიპყრო. ჯეიკ ჯილენჰოლი — ჰომერ ჰიკამი ლორა დერნი — მის რაილი კრის ოუენი — კვენტინი უილიამ ლი სკოტი — როი ლი ჩად ლინდბერგი — ო'დელი ნატალი კანერდეი — ელსი ჰიკამი სკოტ თომასი — ჯიმ ჰიკამი რენდი სტრიპლინგი — ლეონ ბოლდენი კრის ელისი — დირექტორი ტერნერი ელია ბასკინი — აიკ ბიკოვსკი კორტნი კოულ-ფენდლი — დოროთი პლატი დეივიდ დუაიერი — ჯეიკ მოსბი ტერი ლოულინი — ბატონი დანცლერი კაილი ჰოლისტერი — ვალენტინ კარმინა დეივიდ კოუპლენდი — მწვრთნელი გეინერი დონ ჰენდერსონ ბეიკერი — იენსენი ტომ კეიგი — ლენი დონალდ ტორნი — პატრული ერთი ლარი რუ — მეზობელი ნევა ჰოუელი — მეზობელი ტერი ნინჰუისი — მეზობელი ბრედი კოულმენი — ანდერსონი რიკ ფორესტერი — როპერი ტერენს გიბნი — ბაზილ თორპი დუგლას სვანდერი — კორვეტის ბიჭი კილი ჰეილ კიმბრო — კორვეტის გოგონა მარკ ჯეფრი მილერი — ვერნონი ბლაკ ფაულერი — მღვდელი დონ ტილი — მაშველი როკფორდ დევისი — ქიმიის მასწავლებელი ჯონ ბენესი — ექიმი ჯონათან ფობუში — ბარნი ლარი ბლექი — ფრედ სმითი ფრენკ შულერი — არაყის გამომხდელი ტომი სმელცერი — კაცი მაღაროში ჩარლზ ლოულორი — მეშახტე ტომ ტურბივილი — მეშახტე აიდა გინი — კვენტინის დედა რიჩარდ ლამპკინი — მოსამართლე უელჩში მარკ უიტმან ჯონსონი — პროფკავშირის წარმომადგენელი დონ ტეილორი — პროფკავშირის წარმომადგენელი დონ ჯ. კემპბელი — ბატონი მორისი ლიზ ბაილერი — აივი ლიგის გოგონა ბრედფორდ რაიან ლანდი — აივი ლიგის ბიჭი ფრენკ ჰოიტ ტეილორი — მოსამართლე ინდიანაპოლისში დეივ ჰეიგერი — მთავარი მოსამართლე რეი ელდერი — ტომ უებსტერი ენდი სტალი — ჯეკ პალმერი ჯო დიგეტანო — ვერნერ ფონ ბრაუნი ტომ ტეილორი — მეშახტე ლიფტში დეივიდ დუსი — კაცი ბრბოში ჯენი პატერსონი — ექთანი ო. უინსტონ ლინკი — ლოკომოტივის ინჟინერი ოქტომბრის ცა — Rotten Tomatoes ოქტომბრის ცა დაარქივებული 2024-08-31 საიტზე Wayback Machine. — Netflix ოქტომბრის ცა — კინოფილმების ინტერნეტ-მონაცემთა ბაზა imdb ოქტომბრის ცა — Box Office Mojo ↑ October Sky imdb ↑ imdb FAQ